Μουσακάς με κινόα και μπεσαμέλ κολοκύθας
Μια ευφυέστατη παραλλαγή του κλασικού μουσακά από τον Αλέξανδρο Τσιοτίνη με κινόα και βελούδινη μπεσαμέλ κολοκύθας. Δοκιμάστε τον και θα τον λατρέψετε!
1 ξερό κρεμμύδι, σε μικρά καρέ, 2 ξυλάκια κανέλας + 5 κόκκοι μπαχάρι, 2 σκελίδες σκόρδο, ψιλοκομμένες, 300 γρ. ψίχα κολοκύθας, σε μικρά καρέ, 300 γρ. κολοκυθάκια, σε μικρά καρέ, 250 γρ. κινόα (ή πλιγούρι), 150 ml λευκό ξηρό κρασί, 750 ml ζωμός λαχανικών ή νερό, 100 ml ελαιόλαδο, αλάτι, φρεσκοτριμμένο πιπέρι, 2 κουτ. γλυκού πελτές ντομάτας, 2 μεγάλα κολοκύθια σε φέτες 1 εκ., 2-3 ντομάτες, σε φέτες 1 εκ., 2 μέτριες πατάτες, σε λεπτές φέτες, 2 μελιτζάνες φλάσκες, σε φέτες 1 εκ., 100 ml ελαιόλαδο, 2 σκελίδες σκόρδου, ψιλοκομμένες, 1 γεμάτο κουτ. γλυκού ξερό θυμάρι, 1 μέτρια, ώριμη στρογγυλή κολοκύθα, ξύσμα και χυμός από 1 πορτοκάλι, 1 ξυλάκι κανέλας, 180 γρ. βούτυρο + 2 κουτ. σούπας, 180 γρ. αλεύρι για όλες τις χρήσεις, 1.500 ml φρέσκο γάλα, πλήρες, κρύο, 1 αυγό, 180 γρ. τριμμένη γραβιέρα, 2 κουτ. σούπας τριμμένη φρυγανιά, λίγο τριμμένο μοσχοκάρυδο, αλάτι, φρεσκοτριμμένο πιπέρι
Για τον μουσακά με κινόα και μπεσαμέλ κολοκύθας, προθερμαίνουμε τον φούρνο στους 190°C.Κόβουμε ένα καπάκι από την κολοκύθα και αφαιρούμε ίνες και σπόρια από το εσωτερικό της.Ρίχνουμε μέσα το ξύσμα, τον χυμό, την κανέλα, τις 2 κουταλιές βούτυρο, αλάτι και πιπέρι, τυλίγουμε με αλουμινόχαρτο και ψήνουμε για 1 ώρα, μέχρι να μαλακώσει.Αφαιρούμε με ένα κουτάλι την ψημένη ψίχα και τη λιώνουμε στον πολυκόφτη μαζί με το ζουμί της (θα βγει τουλάχιστον 700 γρ. πουρές). Σε κατσαρόλα λιώνουμε το βούτυρο, ρίχνουμε το αλεύρι και το ψήνουμε για 2-3 λεπτά. Ρίχνουμε το κρύο γάλα και βράζουμε, χτυπώντας με το σύρμα, μέχρι να φτιάξουμε λεία, πυκνή κρέμα. Προσθέτουμε 700 γρ. πουρέ κολοκύθας, το αυγό, τα 150 γρ. από το τυρί, το μοσχοκάρυδο, ανακατεύουμε και αποσύρουμε.Συνεχίζουμε στον «κιμά» κινόα και σε μια κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι με τα μπαχαρικά, το σκόρδο, την κολοκύθα, το κολοκύθι και τον πελτέ μέχρι να αρπάξουν λίγο στον πάτο. Προσθέτουμε αλατοπίπερο, το κινόα, το κρασί και τον ζωμό και μαγειρεύουμε για 20 λεπτά, μέχρι να απορροφηθούν τα υγρά.Για τα λαχανικά ανακατεύουμε τα υλικά, τα απλώνουμε σε λαμαρίνα σε μία στρώση και ψήνουμε σε προθερμασμένο φούρνο στους 180°C, για 30 λεπτά. Ξεφουρνίζουμε.Για την συναρμολόγηση του μουσακά απλώνουμε τα λαχανικά, στο ταψί 30 x 40, σε όσες στρώσεις βγουν.Απλώνουμε τον «κιμά» και καλύπτουμε με την μπεσαμέλ. Σκορπίζουμε το υπόλοιπο τυρί και τη φρυγανιά και ψήνουμε για 15 λεπτά, μέχρι να χρυσίσει η επιφάνεια.
Γάλα,Κινόα,Κολοκύθα